РАДНА МЕСТА У ЈАВНИМ СЛУЖБАМА КОЈЕ СУ ИНДИРЕКТНИ И ДИРЕКТНИ КОРИСНИЦИ ЈАВНИХ СРЕДСТАВА ИЗ ОБЛАСТИ ЗАШТИТЕ ПРИРОДЕ:

* 1. РУКОВОДЕЋА РАДНА МЕСТА:

|  |  |  |
| --- | --- | --- |
| 1. | Директор | |
| Назив радног места |
| 1.1 | 1.2 |
| Директор Покрајинског завода за заштиту природе | Директор установе за заштиту природе |
| Општи / типични опис посла | 1. представља и заступа установу; 2. организује и руководи радом установе; 3. стара се о законитости рада установе; 4. предлаже основе пословне политике, програм рада и план развоја установе, финансијски план установе и предузима мере за спровођење пословне политике, плана развоја и програма рада; 5. одговоран је за спровођење програма рада установе; 6. доноси Правилник о унутрашњој организацији и систематизацији послова и друга општа акта у складу са законом и статутом установе; 7. предлаже општа акта која доноси Управни одбор; 8. доноси појединачна акта у складу са законом и статутом установе; 9. извршава одлуке Управног одбора и присуствује седницама, без права одлучивања; 10. обезбеђује остваривање јавности рада установе; 11. доноси одлуке о пријему радника, одлучује о распоређивању радника на одређене послове и радна места, појединачним правима, обавезама и одговорностима запослених у складу са законом и општим актом; 12. закључује уговоре у име и за рачун установе; 13. даје овлашћења за заступање и даје овлашћења из делокруга свог рада; 14. доноси одлуке из оквира своје надлежности. | |
| Oбразовање | Високо образовање:   * на студијама првог степена (основне академске студије у обиму од најмање 240 ЕСПБ), по пропису који уређује високо образовање почев од 10. септембра 2005. године; * на основним студијама у трајању од најмање четири године, по пропису који је уређивао високо образовање до 10. септембра 2005. године. | |
| Додатна знања / испити / радно искуство | * знање страног језика; * знање рада на рачунару; * најмање пет година радног искуства у струци и најмање три године радног искуства на пословима са посебним овлашћењима и одговорностима. | * у складу са општим актом установе. |

|  |  |
| --- | --- |
| 2. | помоћник Директора покрајинског завода за заштиту природе |
| Назив радног места |
| Општи / типични опис посла | 1. руководи, планира, контролише и организује извршење свих послова из делокруга рада сектора; 2. помаже директору у планирању, утврђивању и спровођењу процеса рада и пословне и развојне политике за одређену област за коју је надлежан; 3. учествује у изради и обједињује годишњи програм рада, предлаже програм рада сектора, планира задатке и послове, обједињује и подноси извештаје о реализацији плана рада и даје предлоге за унапређивање процеса рада; 4. прати радни ангажман запослених у квантитативном и квалитативном смислу, сачињава извештаје; 5. надзире рад извршиоца послова задужених за непосредну организацију и извршавање поверених послова; 6. прати и организује реализацију уговорених обавеза; 7. непосредно учествује у извршавању најсложенијих послова и задатака сектора којим руководи. |
| Oбразовање | Високо образовање:   * на студијама првог степена (основне академске студије у обиму од најмање 240 ЕСПБ), по пропису који уређује високо образовање почев од 10. септембра 2005. године; * на основним студијама у трајању од најмање четири године, по пропису који је уређивао високо образовање до 10. септембра 2005. године. |
| Додатна знања / испити / радно искуство | * знање страног језика; * знање рада на рачунару; * најмање пет година радног искуства у струци. |

* 1. РАДНА МЕСТА У ОСНОВНОЈ ДЕЛАТНОСТИ:

| 1. | СТРУЧЊАК ЗА ЗАШТИТУ ПРИРОДЕ |
| --- | --- |
| Назив радног места |
| Општи / типични опис посла | 1. иницира, организује, координира и учествује у извршавању најсложенијих стручних послова у оквиру делатности од општег интереса које се односе на очување природне баштине; 2. организује, координира и контролише послове на валоризацији, прикупљању и обради података о природи и природним вредностима, оцени очуваности и степену угрожености природе; 3. спроводи стручне анализе, процењује утицаје и даје предлоге мера за унапређење стања природе, као и мере на ублажавању негативних утицаја на природу са мултидисциплинарним приступом; 4. учествује у прикупљању података, анализира, прати и даје предлоге за унапређење организације и ефикасности рада установе; 5. предлаже програме стручног усавршавања у складу са утврђеним потребама и учествује у изради и припреми радног материјала за стручно усавршавање и оспособљавање, припрема и држи предавања; 6. обезбеђује стручну подлогу, организује и координира сарадњу са другим секторима у поступку израде и спровођења просторних и урбанистичких планова, пројектне документације, програма и стратегија; 7. координира и учествује у изради Извештаја; 8. води пројекте, учествује у стручној и техничкој помоћи при развијању и изради пројектног предлога, учествује у планирању буџета пројекта; 9. развија еколошку мрежу и прати стање; 10. обједињује и даје стручна мишљења на најсложеније пројекте и захвате у природи; 11. прати правне прописе, развија, дефинише и координира примену прописа из области заштите природе; 12. учествује у радним групама за израду стратегија и прописа из области заштите природе. |
| Oбразовање | Високо образовање:   * на студијама првог степена (основне академске студије у обиму од најмање 240 ЕСПБ), по пропису који уређује високо образовање почев од 10. септембра 2005. године; * на основним студијама у трајању од најмање четири године, по пропису који је уређивао високо образовање до 10. септембра 2005. године. |
| Додатна знања / испити / радно искуство | * знање рада на рачунару; * знање страног језика; * најмање 10 година радног искуства у струци. |

| 2. | СТРУЧНИ САРАДНИК ЗА ЗАШТИТУ ПРИРОДЕ |
| --- | --- |
| Назив радног места |
| Општи / типични опис посла | 1. врши истраживање, валоризацију, прикупљање и обраду података о природи и природним вредностима, прати стање и оцену очуваности природе и степена угрожености објеката геонаслеђа, дивљих врста и њихових станишта, станишних типова, екосистема, еколошки значајних подручја, заштићених подручја, еколошких коридора, еколошке мреже и предела; 2. ради на изради студија заштите заштићених подручја; 3. учествује у изради предлога акта за успостављање заштите, за претходну заштиту подручја и акта о престанку заштите подручја; 4. израђује услове заштите природе за радове на заштићеним природним добрима, израђује мишљења на план управљања заштићеног подручја; 5. врши стручни надзор на заштићеним природним добрима и предлаже мере; 6. пружа стручну помоћ управљачима заштићених природних добара, корисницима и власницима, органима локалне самоуправе, удружењима и групама грађана и појединцима на заштити предела и природних добара из његове уже области; 7. прописује услове и мере заштите природе и природних вредности у поступку израде и спровођења просторних и урбанистичких планова, пројектне документације, основа, програма и стратегија у свим делатностима које утичу на природу и даје мишљења на исте; 8. обавља стручне послове у поступку израде оцене прихватљивости радова и активности у природи, припремања и спровођења пројеката и програма на заштићеном подручју; 9. предлаже обим и садржај студија изводљивости и процене утицаја на животну средину, даје мишљења на студије; 10. води евиденцију о начину и обиму коришћења, факторима угрожавања заштићених и строго заштићених дивљих врста ради утврђивања и праћења стања њихових популација; 11. учествује у поступку јавног увида ради проглашења заштићених природних добара; 12. ради на инвентаризацији појединачних елемената геолошке, биолошке и предеоне разноврсности са статистичким анализама и извештајима о њиховом стању; 13. спроводи образовне програме и промотивне активности, обавештава јавност о информацијама од значаја, природним вредностима, заштити природе, њеној угрожености, факторима и последицама угрожавања путем научно - стручних публикација, мултимедијалних материјала, вебсајта, средстава јавног информисања и др.; 14. води евиденцију и ажурира информациони систем из делокруга рада у складу са националном легислативом и ратификованим међународним уговорима; 15. спроводи квантитативне и квалитативне анализе у припреми извештаја о раду. |
| Oбразовање | Високо образовање:   * на студијама првог степена (основне академске студије у обиму од најмање 240 ЕСПБ), по пропису који уређује високо образовање почев од 10. септембра 2005. године; * на основним студијама у трајању од најмање четири године, по пропису који је уређивао високо образовање до 10. септембра 2005. године. |
| Додатна знања / испити / радно искуство | * знање рада на рачунару; * знање страног језика; * најмање једна година радног искуства у струци. |

| 3. | СТРУЧНИ САРАДНИК НА ПОСЛОВИМА ЗБРИЊАВАЊА ДИВЉИХ ЖИВОТИЊА |
| --- | --- |
| Назив радног места |
| Општи / типични опис посла | 1. обавља послове збрињавањa заштићених врста животиња, живих примерака који су болесни, повређени или који нису способни да самостално преживе у природи; 2. организује и координира збрињавање животиња на терену и врши избор начина транспорта у зависности од ситуације на терену: приступачност локацији, стање јединке и нивоа претходног поступања; 3. обезбеђује материјална и техничка средства за збрињавање животиња; 4. прикупља и обрађује податке о околностима које су довеле јединку у неповољно стање; 5. врши комуникацију са регистрованим прихватилиштима за збрињавање дивљих животиња и субјектима који су пријавили налазе живих и мртвих дивљих животиња; 6. сарађује са другим стручним сарадницима задуженим за одређене групе животиња; 7. води евиденцију о пронађеним и збринутим примерцима; 8. израђује извештаје о збринутим јединкама; 9. организује пуштање опорављених јединки у природу; 10. организује и дефинише поступање и транспорт пронађених мртвих дивљих животиња; 11. припрема извештаје о раду. |
| Oбразовање | Високо образовање:   * на студијама првог степена (основне академске студије у обиму од најмање 240 ЕСПБ), по пропису који уређује високо образовање почев од 10. септембра 2005. године; * на основним студијама у трајању од најмање четири године, по пропису који је уређивао високо образовање до 10. септембра 2005. године. |
| Додатна знања / испити / радно искуство | * знање рада на рачунару; * знање страног језика; * најмање једна година радног искуства; * возачка дозвола Б категорије. |

| 4. | САРАДНИК НА ПРЕПАРИРАЊУ И ЗБРИЊАВАЊУ ЖИВОТИЊА |
| --- | --- |
| Назив радног места |
| Општи / типични опис посла | 1. препарира и конзервира геолошке и биолошке материјале различитим поступцима и техникама; 2. врши реконструкције и рестаурације експоната; 3. разврстава материјал и припрема природњачке збирке и врши дезинсекцију предмета; 4. врши техничке послове око поставке изложбе који се тичу припреме и излагања експоната; 5. учествује у набавци материјала и формирању документације за природњачку збирку; 6. води евиденцију свога рада пописом конзервираног материјала (стене, минерали, фосили) и стара се о њиховом одржавању; 7. обавља техничке послове збрињавањa дивљих врста животиња; 8. обавља техничке послове поступања са мртвим примерцима дивљих животиња; 9. припрема извештаје о раду. |
| Oбразовање | Високо образовање:   * на студијама првог степена (основне академске студије у обиму од најмање 180 ЕСПБ / основне струковне студије у обиму од 180 ЕСПБ), по пропису који уређује високо образовање почев од 10. септембра 2005. године; * на студијама у трајању до три године, по пропису који је уређивао високо образовање до 10. септембра 2005. године;   или   * средње образовање. |
| Додатна знања / испити / радно искуство | * знање рада на рачунару; * најмање једна година радног искуства у струци; * возачка дозвола Б категорије. |

| 5. | ЕВИДЕНТИЧАР ЦЕНТРАЛНОГ РЕГИСТРА ЗАШТИЋЕНИХ ПРИРОДНИХ ДОБАРА |
| --- | --- |
| Назив радног места |
| Општи / типични опис посла | 1. прикупља документацију о заштићеним природним добрима и уписује у Централни регистар заштићених природних добара; 2. припрема извештаје о променама у Централном регистру; 3. попуњава и ажурира базу информационог система заштићених природних добара; 4. води евиденцију коришћења документације и фотодокументације; 5. прикупља и обрађује статистичке податке о заштићеним природним добрима. |
| Образовање | * средње образовање. |
| Додатна знања / испити / радно искуство | * знање рада на рачунару; * најмање једна година радног искуства. |

| 6. | БИОЛОШКИ ТЕХНИЧАР |
| --- | --- |
| Назив радног места |
| Општи / типични опис посла | 1. учествује и пружа техничку помоћ у истраживању, прикупљању података о природи и природним вредностима; 2. обавља техничке послове на мерама активне заштите станишта и врста; 3. прикупља биолошке и геолошке материјале на терену; 4. учествује у пословима разврставања узорака при пријему; 5. евидентира и уноси податке; 6. врши обраду материјала; 7. учествује у изради и одржавању трајних и мокрих препарата; 8. припрема извештаје о раду. |
| Образовање | * средње образовање. |
| Додатна знања / испити / радно искуство | * знање рада на рачунару; * најмање једна година радног искуства. |

| 7. | ХЕМИЈСКИ ТЕХНИЧАР |
| --- | --- |
| Назив радног места |
| Општи / типични опис посла | 1. учествује и пружа техничку помоћ у истраживању и обради података у лабораторији; 2. врши узорковање материјала на терену; 3. разврстава узорке при пријему; 4. припрема и поставља лабораторијски прибор за рад; 5. третира материјал у лабораторијској обради; 6. припрема хемијске растворе и учествује у одржавању прикупљеног природњачког материјала (хербарски материјал, мокри препарати); 7. води евиденцију о набавци, коришћењу и складиштењу хемикалија; 8. евидентира и уноси податке, води записник; 9. сачињава извештаје о лабораторијском раду. |
| Образовање | * средње образовање. |
| Додатна знања / испити / радно искуство | * знање рада на рачунару; * најмање једна година радног искуства. |